اؤگئی آتا و اؤگئی قیز ائولنمهسی قدغان اولدو
دوننهجن اؤلکه قانونلاریندا یئری اولمایا قانون ولیسیز و ولیلری پیس اولان اوشاقلاردان حیمایت ائتمه لاییحهسینین تصویبی ایله بو گوندن ایجرا اولور.
مهرین وئردیگی خبره گؤره، مجلیس نومایندهلری یکشنبه گونو بو لاییحهدن بیر تبصیره تصویب ائلهدیلر کی اونون اساسیندا ولی و اؤگئی اوشاق آراسیندا حضانت زمانی و اوندان سونرا دا ازدواج قدغان اولدو. مگر دادگاه موعیّن ائدن خاص شراییطده.
آما بو قانونون تصویبیندن اوّل نئجهایدی؟
اؤگئی اوشاغین محرملیک شراییطینده ایسلامین قایدالارینا گؤره، ددهلیکله قیزلیق آراسیندا ائولنمگه منع یوخدور.
بوتون تقلید مرجعلرینین نظرینه گؤره بئلنچی شراییطده محرمیّت یارانمالیدیر و بو محرملیک معمولاً ازدواج و نسبی رابیطهلرله باش وئرر.
آیت اللهالعظمی خامنه ای، اؤگئی اوشاغین محرمیّت حؤکمونه گؤره بویورور: «اؤگئی اوشاغین حؤکمو اوشاق حؤکمو دئییل و اونو بؤیودن کیشی و آرواد اونا محرم اولمازلار مگر رضاع وسیلهسی و یا بلوغدان سونرا و اوشاغین مصلحتین رعایت ائلهمک شرطی ایله بلوغدان قاباق شرع حاکیمینین ایجازهسیله موقّت ازدواجلا کی ایشکالی یوخدور.»
آیتالله محمد سعید حکیم بیر قیزی اوشاقلیغا گؤتورموش کیشینین -کی بو قیز اونون عیالیندان سوت یئمهییب -ایستیفتاسی جوابیندا دئییر:
سنه محرم اولماز، سنین فامیلین اولماز، او سندن ایرث آپارماز، سن اوندان ایرث آپارمازسان، بؤیوسه اونا باخا بیلمزسن.»
آیت الله فاضل لنکرانینین نظرینه، محرم اولماق یوللاری:
آیت الله فاضل لنکرانی بیر ایستیفتا جوابیندا دئییبلر: «قیز سوت امر اولسا بو یوللارلا اؤگئی ددهیه محرم اولار:
- کیشینین عیالیندان سوت یئیه بئلهلیکله کیشینین رضاعی قیزی اولار.
- کیشینین آناسیندان سوت یئیه بئلهلیکله کیشینین رضاعی باجیسی اولار.
- کیشینین باجیسیندان سوت یئیه بئلهلیکله کیشینین رضاعی باجیقیزی اولار.
- کیشینین قارداش آروادینین سوتون یئیه بئلهلیکله کیشینین رضاعی قارداشی قیزی اولار. و یا قارداشی قیزینین سوتونو یئیه.
- اوشاق سوت امر اولمازسا و یا سوت امر اولا آما سوت وئرمگه دئییلن شخصلر اولمایا، آتا ایله قیز و یا بؤیوک آتا ایله قیز آراسیندا موقّت صیغهایله محرمیّت یاراتماق اولار. بئلهلیکله قیز کیشینین آنالیغی اولار. آما دیقّت یئتیرمک لازیمدیر کی قیز بالیغ اولمایان دورومدا ذیکر اولان صیغه، قیزین شرعی ولیسی و اونون یوخلوغو دورومدا جامع الشرایط موجتهیدین ایجازهسیله اولمالیدیر.
هر حالدا محرملیک صیغهسی قیز اوشاغینا مفسدهسی اولمامالیدیر. بلکه اونون مصلحتینی رعایت ائلهمک لازیمدیر. نئجه کی قیز بالیغ اولورسا آتانین و یا آتا جدینین ایجازهسی واجیب احتیاطا گؤره اعتیبارلیدیر.
اؤگئی اوشاق سوت امر اوغلان اولورسا آشاغیداکی یوللارلا اونونلا آنالیق آراسیندا محرملیک یاراتماق اولار.
- همن آروادین سوتونو یئیه بئلهلیکله اونون رضاعی اوشاغی اولار.
- آروادین آناسینین سوتونو یئیه بئلهلیکله آروادین رضاعی قارداشی اولار.
- آروادین باجیسینین سوتونو یئیه بئلهلیکله آروادین رضاعی باجی اوغلوسو اولار و یا آروادین باجیسی قیزینین سوتونو یئیه.
- آروادین قارداش آروادینین سوتونو یئیه بئلهلیکله آروادین رضاعی قارداش اوغلو اولار و یا آروادین قارداشی قیزینین سوتونو یئیه.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab